text: 
  Mod impotens
  
  De to modtagere har imidlertid arbejdet med hver sit stof. Jan 
  Fahrenkrug har studeret det såkaldte VIP, der bl.a. er i stand til 
  at øge blodgennemstrømningen forskellige steder i kroppen. Han har 
  opdaget, at det slet ikke er et hormon, men et af nervesystemets 
  mange signalstoffer, som kan øge blodgennemstrømningen til 
  svulmelegemerne i penis. Det kan altså fremkalde erektion.
  
  Jan Fahrenkrug har bl.a. arbejdet sammen med professor i gynækologi på
   Hvidovre Hospital, dr. Bent Ottesen, og sammen med læger på Herlev 
  sygehus har han prøvet at anvende VIP på et halvt hundrede mænd med 
  erektionsproblemer på grund af en defekt i nervernes funktion. Man 
  indsprøjter VIP i penis kort tid før samlejet, og herefter opstår der
   en erektion med en varighed, der afhænger af den indsprøjtede mængde
   VIP. Selve indsprøjtningen kan patienterne selv foretage.
  
  Større undersøgelser med stoffet er planlagt, og man ser også på dets
   muligheder for at afsløre visse sjældne svulsttyper.
  
  
  
  